Love Lockdown

«Love Lockdown», ամերիկացի հիփ-հոփ երգիչ Քանյե Ուեսթի երգը, որ թողարկվել է 2008 թվականի սեպտեմբերի 18-ին որպես 808s & Heartbreak ալբոմի գլխավոր սինգլ։ Երգի հեղինակներն ու պրոդյուսերներն են Քանյե Ուեսթն ու Ջեֆ Բասկերը։ Առաջին անգամ ներկայացվել է MTV Video Music Awards 2008 մրցանակաբաշխության ժամանակ։ Երգը գրվել է մինիմալիստական սինթիփոփ ժանրում, ներառում է էլեկտրոնային երաժշտության տարրեր, Roland TR-808 դրամ-մեքենայի հնչյուններ և Քանյե Ուեսթի ձայնը, որ մշակված է Auto-Tune էֆեկտով։
Երգը դրական արձագանքներ է ստացել երաժշտական քննադատների կողմից։ Time ամսագրից քննադատ Ջոշ Տիրանջելը (անգլ.՝ Josh Tyrangiel) «Love Lockdown» ստեղծագործությունը կոչել է 2008 թվականի լավագույն երգ։ Սինգլը հաջողություն է ունեցել նաև կոմերցիոն առումով. այն Billboard Hot 100 հիթ-շքերթում ընդգրկվելու առաջին շաբաթում զբաղեցրել է երրորդ հորիզոնականը, իսկ վաճառված օրինակների քանակը կազմել է երեք միլիոն։


== Երաժշտություն ==
«Love Lockdown» երգը 808’s & Heartbreak ամբողջ ալբոմին հատուկ ոճի օրինակ է։ Այն մինորային երգ է (գրվել է դո-դիեզ մինոր բանալում 120 հարված րոպեում տեմպով) գործիքների ծայրահեղ մինիմալիստական հավաքակազմով (սինթեզատոր, էլեկտրոնային բիթեր, դաշնամուր և տայկո)։ Քանյե Ուեսթի վոկալը մշակվել է Auto-Tune և Roland TR-808 միջոցով, ինչի արդյունքում ստեղծվել է «ծռված» հնչողություն։ Որոշակի հակադրությունը, որ ստեղծվել է էլեկտրոնային հնչողության և ժողովրդական գործիքների համատեղման արդյունքում, Քանյե Ուեսթի օրիգինալ մտահղացման մի մասն է։ Երգը ոգեշնչվել է սինթիփոփի աստղեր Ֆիլ Քոլինզի, Բոյ Ջորջի ու Գարի Նյումանի աշխատանքներից։


== Երաժշտական տեսահոլովակ ==
Երգի հիման վրա նկարահանվել է տեսահոլովակ, որի պրեմիերան կայացել է 2008 թվականի հոկտեմբերի 7-ին The Ellen DeGeneres Show-ում։ Ռեժիսորը Սայմոն Նյուվուդն է, իսկ նկարահանումներն անցկացվել են Քանյե Ուեսթի տանը։ Ռեփերը, որ հագել է միայն սպիտակ, քայլում է սպիտակ խոհանոցով և երգում երգը։ Քանյեն խոստովանել է, որ այդպիսի լուծման համար իրեն ոգեշնչել է այն, թե ինչպես է «Ամերիկացի հոգեկան հիվանդը» ֆիլմում Պատրիկ Բեյտմենը, որին մարմնավորում է Քրիստիան Բեյլը, գտնվում Նյու Յորքի իր բնակարանում։ Երբեմն կադրում հայտնվում են Աֆրիկայի բնիկներ տամտամներով։ Ժամանակի հետ վայրենիների թիվը մեծանում է, կադրում հայտնվում է տարօրինակ առարկա, որ հիշեցնում է տիեզերանավ։  Հայտնվում են նաև կանացի երկու մեծ ֆիգուրներ, որ ծածկված են դաջվածքներով։ Եզրափակիչ մասում ռեփերը պառկում է բազմոցին, ինչը հղում է Ստենլի Կուբրիկի «2001 թվականի տիեզերական ոդիսականը» ֆիլմին։
Տեսահոլովակը ներկայացվել է 2009 MTV Video Music Awards մրցանակաբաշխությանը, սակայն չի հաղթել ոչ մի անվանակարգում։


== Երգացանկ ==
CD-սինգլ Մեծ Բրիտանիայի համար

«Love Lockdown» — 4:30CD-սինգլ 12″

«Love Lockdown» — 4:30CD-սինգլ Եվրոպայի համար

«Love Lockdown» — 4:30
«Flashing Lights» (Album Version) — 3:57
«Stronger» (A-Trak Remix) — 4:38
«Love Lockdown» (հոլովակ)CD-սինգլ ռեմիքսներ

«Love Lockdown» (Aerotronic Remix) — 4:12
«Love Lockdown» (Chew Fu Small Room Fix) — 4:43
«Love Lockdown» (Flufftronix Edit) — 5:04
«Love Lockdown» (Instrumental) — 4:11
«Love Lockdown» (Jake Troth Remix) — 2:46
«Love Lockdown» (Main) — 4:31
«Love Lockdown» (Radio Edit) — 4:15


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Պաշտոնական տեսահոլովակ ՅուԹյուբում